b'\n_START_ARTICLE_\nSindicato Andaluz de Trabajadores\n_START_PARAGRAPH_\nSindicato Andaluz de Trabajadores (SAT, Andalusian ty\xc3\xb6l\xc3\xa4isten liitto) on vuonna 2007 perustettu espanjalainen ammattiliitto, joka toimii Andalusian itsehallintoalueella. J\xc3\xa4seni\xc3\xa4 sill\xc3\xa4 on noin 20 000._NEWLINE_SAT on \xc3\xa4\xc3\xa4rivasemmistolainen ja antikapitalistinen j\xc3\xa4rjest\xc3\xb6, joka kannattaa my\xc3\xb6s Andalusian kansallisuusaatetta. Se on tullut tunnetuksi "Robin Hood" -tyylisist\xc3\xa4 tempauksistaan, jossa liiton aktivistit ovat vieneet muun muassa elintarvikkeita monikansallisten p\xc3\xa4ivitt\xc3\xa4istavarakauppaketjujen myym\xc3\xa4l\xc3\xb6ist\xc3\xa4 ja jakaneet niit\xc3\xa4 v\xc3\xa4h\xc3\xa4varaisille. Esimerkiksi elokuussa 2013 liiton aktivistit tunkeutuivat Sevillassa ranskalaisen Carrefour-ketjun myym\xc3\xa4l\xc3\xa4\xc3\xa4n ja varastivat koulutarvikkeita, jotka on my\xc3\xb6hemmin tarkoitus jakaa k\xc3\xb6yhille lapsille.'